tomron87/hebrew-wikipedia-sentences-corpus huggingface dataset:
שבב EPROM שומר על המידע שלו בסביבות 10 עד 20 שנה, וניתן לקרוא אותו מספר בלתי מוגבל של פעמים.
כדי למנוע מחיקה מקרית על ידי אור השמש, שומרים בדרך כלל על החלון השקוף מכוסה במדבקה.
שבבי BIOS של מחשבים ישנים היו לרוב מסוג EPROM, וחלון המחיקה היה מכוסה בתווית עם שם יצרן ה-BIOS, גרסתו, והודעת זכויות יוצרים.
ה-EPROM הומצא על ידי דב פרוהמן.
ER היא סדרת טלוויזיה מסוג דרמה רפואית אשר זכתה בפרסי אמי רבים.
הסדרה נוצרה על ידי הסופר מייקל קרייטון ומתרחשת בעיקר בבית החולים הדמיוני "קאונטי ג'נרל" (המחוזי הכללי) שבמחוז קוק, שיקגו.
הסדרה הופקה על ידי הפקות קונסטנט ו"אמבלין אנטרטיינמנט" ביחד עם האחים וורנר.
ER הם ראשי התיבות של "Emergency Room", חדר מיון בעברית.
זו הסדרה השנייה הארוכה ביותר של חברת NBC (אחרי חוק וסדר), ולה 15 עונות.
הסדרה מתמקדת בסגל בית החולים הכללי המחוזי שבשיקגו, ובפרט - בחייהם המקצועיים והאישיים של הצוות הרפואי בחדר המיון של בית החולים הכללי.
מצד אחד, הסדרה מציגה מאורעות המתרחשים בחדר המיון, ההתנהלות היומיומית של הצוות הרפואי, ואף ניתוחים סטנדרטיים וחריגים, הצלחות וכישלונות.
מצד שני, הסדרה גם מציגה את חייהם האישיים של חברי הצוות הרפואי מעבר לחדר המיון, את הקשיים שלהם, הטראומות שלהם, מערכות היחסים שלהם וכדומה.
בפרק הבכורה, "24 שעות", ד"ר גרין שוקל לעבור למרפאה פרטית לפי בקשתה של אשתו, ג'ן.
באותו פרק, האחות קרול האת'ווי, שבעבר הייתה במערכת יחסים עם דאג רוס, מנסה לשים קץ לחייה.
באותה תוכנית מתואר גם יומו הראשון בבית החולים של הסטודנט לרפואה ג'ון קרטר.
במקור, קרול הייתה אמורה להצליח להתאבד, אבל בסוף לא ידוע מה קורה, ולכן נשאר פתח לחזרתה של קרול.
בעקבות תגובת הקהל ג'וליאנה מרגוליס חזרה לסדרה בפרק 3.
במהלך הסדרה נישואיו של ד"ר גרין מתפרקים, וגם בעבודה יש לו בעיות, לאחר שביצע טעות נוראה בטיפולה של אישה בהיריון.
ד"ר רוס מנסה להתמודד עם העובדה שהאחות האת'ווי ממשיכה בחייה.
ד"ר לואיס מנסה להתמודד עם אחותה ההריונית שיולדת בסוף העונה.
קרטר מנסה להתמודד עם הלחץ והמהירות שבאים עם העבודה בחדר המיון, ובדרך גם מנסה להרשים את הממונה עליו, ד"ר בנטון.
קרול חוזרת לחייה הרגילים ומתארסת, וגם מנסה לאמץ תינוק רוסי חולה איידס, אך אינה יכולה בעקבות ניסיון ההתאבדות שלה.
ביום חתונתה, ארוסה מתעמת איתה בנוגע למידת אהבתה אליו, והיא מודה שאינה אוהבת אותו כפי שהוא אוהב אותה, והוא עוזב אותה דקות לפני הטקס.
ד"ר בנטון מתמודד גם עם הלחץ כמנתח מתמחה וגם בטיפול באימו החולה.
לאחר שאימו מתה, הוא נכנס למערכת יחסים עם האחות שטיפלה בה, ג'יני בולה.
גירושיו של גרין מתבצעים והוא מתחיל לצאת שוב.
בעבודה, הוא מתקדם ומתמנה לראש המתמחים.
הוא מתעמת עם חברו הטוב, דאג רוס, שהנהלת בית החולים לא רואה בעין יפה את התנהגותו ההוללת.
כמו כן גרין מתעמת גם עם המתמחה הראשית החדשה, ד"ר קרי ויבר.
רוס לא הולך לפי הפרוטוקולים ומטפל בילד חולה איידס, ועומד בפני פיטורים.
הוא כבר קיבל הצעת עבודה במרפאה פרטית כשהוא מציל בגבורה ילד שתקוע בצינור ביוב בפרק הבלתי נשכח "גיהנום ומים גבוהים".
גבורתו זוכה לכיסוי תקשורתי נרחב ובית החולים מסכים להמשיך להעסיק אותו לאחר שד"ר רוס קיבל פרס על שירות יוצא מהכלל לקהילה.
מאוחר יותר בעונה, רוס נכנס לקשר רומנטי עם החברה של אביו.
לואיס נשארה לבדה עם תינוקת כשאחותה קלואי ברחה והשאירה את ביתה סוזי עם סוזן.
סוזן מנסה למצוא זמן גם לטפל בילדה וגם להשלים את ההתמחות שלה.
היא שוקלת לתת את סוזי לאימוץ, אך בסוף שומרת עליה.
בדיוק כשסוזן מתחילה להיקשר לתינוקת, קלואי חוזרת כאישה חדשה, וקרב משפטי מכוער מתחיל בשאלה מי יגדל את התינוקת.
בסופו של דבר, סוזן נותנת את התינוקת לקלואי ומתמוטטת כשקלואי ובעלה עוברים לפיניקס, ולוקחים את התינוקת איתם.
קרטר, עכשיו סטודנט שנה רביעית, נכנס למערכת יחסים עם הסטודנטית הרפר טרייסי.
האת'ווי נכנסת למערכת יחסים עם הפרמדיק שפ.
הם עוברים לגור ביחד כשהשותף של שפ, ראול, נכווה בכל גופו ומת.
מותו של ראול מפתח רגשות אשמה עזים אצל שפ, שהופך לאלים והפכפך, ולאחר שהוא מסרב להצעתה של קרול שילך לפסיכיאטר, הם נפרדים.
ד"ר בנטון וג'יני נכנסים למערכת יחסים, אך בסוף העונה נפרדים כי ג'יני רוצה לשקם את הנישואים שלה.
ג'יני מגלה שבעלה חולה איידס ולכן אולי גם היא, ובנוסף לכך אולי גם פיטר.
בתחילת העונה שלישית, סוזן לואיס יוצאת לפיניקס לגור עם אחותה ואחייניתה.
לפני עזיבתה גרין מבין את רגשותיו כלפיה ומתחיל מרוץ נגד זמן כדי להכריז על אהבתו.
הוא מגיע בדיוק לפני שהיא עולה לרכבת.
הוא עוצר אותה ומצהיר על אהבתו, מתחנן בפניה שתישאר.
סוזן עוזבת בכל מקרה, אבל לא לפני שמנשקת את מארק שמצהירה, ברגע שהרכבת עוצרת מחוץ לתחנה, שהיא אוהבת אותו יותר מדי.
בתקופה שלאחר עזיבתה, מארק נופל לתוך דיכאון, מפתח גישה מרושעת יותר, ומתחיל לשכב עם האחות הכללית במחלקת המיון, ולאחר תקופה קצרה נפרדים.
לקראת סוף העונה, הוא מותקף בשירותי חדר המיון, והוא אף פעם לא תפס את הבריון שתקף אותו.
למרות שהתעורר חשד בפי חולים ובני משפחה לשעבר שהמכות שלו היו לא יותר ממעשה אלימות אקראי.
הוא הופך להיות יותר ויותר פרנואידית לביטחונו האישי ומתרחק מחברים ובני משפחה.
בינתיים, בין דאג וקרול נוצר קירוב שמגיע לשיאו בנשיקה בסוף העונה.
קרול הולכת לבית הספר לרפואה, אבל סופו של דבר מחליטה שהיא אוהבת את עבודתה כאחות יותר מדי.
קרטר שעכשיו הוא מתמחה, ממשיך להיאבק עם בנטון, ובמיוחד על התייחסותו של בנטון למתמחה בכירוגיה דניס גאנט.
בסופו של דבר גאנט מתאבד כאשר זורק את עצמו מול רכבת ולמרות המאמצים של צוות חדר המיון, גאנט מת מפצעיו.
קרטר בתקופה שאחרי המוות של גאנט מתחיל להאשים את עצמו ואת בנטון על כך שלא עשו יותר כדי למנוע את התאבדותו של גאנט.
בנטון מתחיל לצאת עם קרלה ריס, שנכנסת להיריון ויולדת בלידה מוקדמת את בנו בסוף העונה.
ויבר תומכת בג'יני, שנאלצת לחשוף את היותה נשאית HIV בתחילת העונה.
בעוד ג'יני מתמודדת עם המצב שלה, היא מתקרבת לרופא ממחלקת מחלות זיהומיות, לפני חזרתה לבעלה לשעבר, אל.
העונה רביעית נפתחת בפרק בלייב "אמבוש", שהועלה פעמיים.
ד"ר מורגנשטרן, ראש המיון, סובל מהתקף לב המאיים על חייו.
וויבר מסכימה לבצע התפקיד באופן זמני עד שיתאושש.
לרוע המזל, כאשר מורגנשטרן אכן חוזר, הוא לא יכול לבצע ניתוח כמו פעם כי הוא יודע עכשיו מה זה להיות מטופל.
לאחר שתאונה כירורגית לקחה את חייו של אדם, מורגנשטרן מחליט לפרוש לצמיתות מתפקיד ראש המיון והוא עוזב את בית החולים.
שני רופאים חדשים מצטרפים למיון: ד"ר אנה דל אמיקו, בגילומה של מריה בלו והמנתחת הבריטית החדשה, ד"ר אליזבת קורדיי, בגילומה של אלכס קינגסטון .
קורדיי הגיעה לארצות הברית בחסות ד"ר רוברט "רוקט" רומנו (בגילומו של פול מקריין), אבל מערכת היחסים ביניהם מתערערת לקראת סוף העונה.
לאחר שהיא דוחה את רומנו כשהוא מבקש ממנה לצאת, הוא מחליט לא לחדש את הרישיון שלה.
היא נאלצת לבחור אם לחזור לאנגליה או להישאר בארצות הברית כמתמחה.
בינתיים, בעוד גרין מתמודד עם המכות שלו, הוא ורוס נוסעים לקליפורניה כדי לקבור את אביו של רוס.
בעודו שם, גרין מבקר את הוריו שלו, שם הוא מגלה שאמו חולה, ויחסיו עם אביו ממשיכים להיות מתוחים.
בחזרה בשיקגו, הוא מתחיל לצאת עם פקידת המיון החדשה סינתיה הופר (בגילומה של מרשיקה הרגיטאי).
הקשר הוא פיזי בלבד, וכשגרין נאלץ לבקר את הוריו שוב בהמשך העונה, היא מגיעה ללא הזמנה, רק כדי להבין שגרין לא אוהב אותה.
לאחר הפרידה המביכה, סינתיה עוזבת, אך גרין נשאר לטפל באמו החולה ולהתחיל לתקן את מערכת היחסים שלו עם אביו.
מערכת היחסים בין רוס והאת'ווי הופכת רצינית יותר כאשר רוס מפתיע את האת'ווי ומציע לה נישואים מול צוות המיון, דבר שהיא מקבלת.
מאוחר יותר יש לה בעיות מחויבות כשהיא מנשקת פרמדיק פגיע.
היא מספרת לרוס, והוא מגיב בכעס.
לאחר זמן קצר, רוס סולח לה ואומר לה שהוא יחכה עד שהיא תהיה מוכנה להינשא.
בנוסף, האת'ווי פותחת מרפאה בחינם במיון בעזרת סבתו של קרטר.
רוס מתמודד על עמדת טיפול בילדים במיון.
וויבר משתתפת בסמינר של סינרג'יקס כדי לראות כיצד לנהל טוב יותר את המיון.
היא מתחילה לצאת עם נציגת סינרג'יקס, אליס ווסט, שמייעצת לה לפטר עוזרת רופא, שהיא במקרה ג'ני בולט.
ג'יני נלחמת על עבודתה, בטענה שהיא פוטרה בגלל מצב ה-HIV שלה.
מול תביעה משפטית, ראש הסגל |דונלד אנספו מחליט להעסיק אותה בחזרה.
וויבר מתחילה לראות את הצד האפל של סינרג'יקס, ונפרדת מווסט כי היא מרגישה שהוא משתמש בה, ולמעשה מנתקת כל קשר עם סינרג'יקס.
במהלך כל זה, בעלה לשעבר של ג'יני, אל, נאלץ לחשוף את סטטוס ה-HIV שלו.
זה גורם לפיטוריו ומאלץ אותו לחפש עבודה באטלנטה, והוא מבקש מג'יני להצטרף אליו.
ג'יני מסרבת, ואל עוזב אותה.
בהמשך העונה, ג'יני מטפלת בבנו חולה הסרטן של אנספו, כי היא האדם היחיד שמסוגל להתחבר אליו.
לאחר מותו, אנספו חשה הכרת תודה וחרטה רבה כלפי ג'יני, בהתחשב בפיטוריה הקודמים.
קרטר מתיימר להיות ממוצא צנוע כדי להרשים את אנה, מה שנכשל כשהיא מגלה שהוא בעצם מגיע ממשפחה עשירה.
למרות זאת, השניים עדיין הופכים לחברים טובים, והיא עוזרת לקרטר לעזור לבן דודו צ'ייס להגמל מהתמכרות להרואין.
היה לה ניסיון בנושא, בהתחשב בכך שהחבר לשעבר שלה עבר חוויה דומה.
לרוע המזל, המאמצים שלהם עלו בתוהו, כי צ'ייס התחיל להשתמש שוב, דבר שבסופו של דבר פגע בו לכל החיים.
בסוף העונה, החבר לשעבר של אנה מגיע לבית החולים כדי לראות אם המיון זקוק לרופא ילדים.
אנה עדיין מאוהבת בו, ועומדת בפני החלטה לגבי עתידה במיון.
בזמן שמארק נעדר, פיצוץ גדול שולח מספר חולים למיון.
לוויבר יש לזמן קצר התקף לאחר שנחשפת לאדים הרעילים.
מארק חוזר לאחר שהתאושש לחלוטין מהמכות שקיבל.
היא חברת תוכנה סלובקית, המתמחה באבטחת ממד הסייבר.
החברה נוסדה בשנת 1992 בברטיסלאבה, בירת סלובקיה, כסטארט-אפ שעסק בפיתוח תוכנת אנטי-וירוס בשם NOD32. בשנת 1998 הוקם המטה של החברה גם בארצות הברית, לאחר מכן התרחבה והקימה סניפים נוספים בצ'כיה, בממלכה המאוחדת, באירלנד ובארגנטינה.
בתחילת שנות ה-2000 הופץ המוצר לראשונה באופן מסחרי ברחבי העולם.
פעילותה בישראל, החלה בשנת 2004 באמצעות הפעלת נציגות מקומית שעל ידי חברת קומסיקיור (comsecure).
החברה הוקמה על ידי שלושה שותפים: מירוסלב טרנקה, פיטר פסקו ורודולף רובי.
טרנקה ופסקו החלו לתכנת בתקופת המלחמה הקרה וסייעו בעצירת אחד מווירוסי המחשב הראשונים בעולם שתקף תחנת כוח גרעינית בסלובקיה.
רובי, טרנקה ופסקו מחזקים כל אחד ב-22% ממניות ESET והונו של כל אחד מהם הוא מיליארד דולר, נכון לשנת 2019.
המוצר הראשון של החברה נקרא "NOD", תוכנת אנטי-וירוס למחשבים עם מערכת ההפעלה MS-DOS.
מקור שמה הוא בשילוב של ראשי תיבות ומשחק מילים על-שם סדרת דרמה הסלובקית "בית החולים בקצה העיר" ופירושו "בית החולים בקצה הדיסק הקשיח".
בשנת 1998 השיקה החברה את הגרסה הראשונה של NOD32 ובשנת 2003 הושקה הגרסה השנייה.
בשנת 2006 יצאה לשוק הגרסה התומכת במערכת ההפעלה Windows Vista ושמה עודכן ל-ESET NOD32. באותה תקופה השיקה החברה מוצר חדש נוסף בשם "אבטחה חכמה" (Eset Smart Security), ששילב בתוכו את נוד32 אנטי וירוס ובנוסף תכונות כמו אנטי-ספאם (חסימת דואר זבל) וחומת אש (Firewall).
ואנטי וירוס בגרסת טלפונים סלולריים (Eset Mobile antivirus) למשתמשי חלונות מובייל, וגם לסימביאן.
בשנת 2014 החלה המפיצה המקומית בישראל (חברת קומסיקיור) לפעול תחת השם "ESET ישראל".
בשנת 2019 הודיעה החברה על תוכנית, שלא יצאה לפעול, על הקמת מרכז מחקר ופיתוח בישראל.
בשנת 2015 הגישה חברת הטכנולוגיה הישראלית-אמריקאית פינג'אן החזקות תביעה נגד החברה על הפרת פטנט, אך היא הפסידה בתביעה לאחר מאבק משפטי שנמשך 8 שנים.
ESET מכנה את מנוע הסריקה שלה בשם ThreatSense, ומבצעת שימוש רב בחתימות גנריות והיוריסטיקה.
קיים הבדל ניכר בין מוצר זה לבין ThreatSence.net כשזו מערכת של ESET הנועדה לצורך הגשת קבצים חשודים ותוכנות זדוניות למחקר הווירוסים.
חברת ESET קיבלה 54 פרסי VB100 ולא החמיצה איומים במבדקי Virus Bulletin במהלך השנים.
באוגוסט 2019 קיבלה את התואר Challenger של חברת המחקר והייעוץ גרטנר בשנה השנייה ברציפות.
מוצרי ESET הוסמכו על ידי מעבדות ICSA ו-West Coast Labs.
ESO 510-G13 היא גלקסיה ספירלית במרחק של כ-150 מיליון שנות אור מכדור הארץ, בקבוצת הכוכבים נחש מים.
ענן האבק המשווני מעוקם במידה משמעותית, דבר היכול לציין ש-ESO 510-G13 הושפעה על ידי גלקסיה אחרת.
אם זה המקרה, גלקסיה זו תספק הדגמה מצוינת לעיוותים שנגרמים על ידי גלקסיות המשפיעות זו על זו.
הגלקסיה נבחנה ב-2001 על ידי טלסקופ החלל האבל.
ERIC (ראשי תיבות של "Education Resources Information Center" - בעברית, "מרכז מקורות מידע על חינוך") הוא שמו של מאגר מידע ביבליוגרפי, העוסק בתחום מדעי החינוך.
המאגר מכיל רישום ביבליוגרפי של 1.2 מיליון פרסומים, מאמרים מדעיים בעלי ביקורת עמיתים, חסרי ביקורת עמיתים, ספרים, נירות עמדה, סיכומי כינוסים מדעיים ופרסומים אחרים בתחום החינוך שפורסמו החל משנת 1966 בשפה האנגלית.
המאגר הממומן על ידי מחלקת החינוך של ארצות הברית, מאפשר לגולשים גם להציע חומר להוספה אל מאגר המידע.
לאחר שנת 2004, ירדה איכות סינון החומר המוכנס למאגר, בשל קיצוצים בתקציב הפעלתו.
EPUB (קרי "אִיפַּאבּ", קיצור של Electronic Publication, "הוצאה לאור אלקטרונית"; נכתב גם ePub, EPub, epub) הוא תקן חופשי ופתוח של ספר אלקטרוני שנתמך על ידי הפורום הבינלאומי להוצאה לאור דיגיטלית (IDPF).
לקבצים שתומכים בתקן יש את הסיומת "".
פורמט ePub תוכנן לתוכן גמיש ומשתנה, כלומר שהכתב והעימוד מתאימים עצמם בצורה מיטבית לגודל המסך של קורא ספרים אלקטרוני ולגודל הגופן שנבחר על ידי המשתמש.
ייעודו להיות תקן יחיד שישמש מפרסמי ספרים, מוציאים לאור ומפיצים של ספרים אלקטרוניים.
הגרסה הנפוצה של התקן היא גרסה 2. גרסה 3 ששוחררה בסוף 2011 כוללת תמיכה ב-HTML5 ובתכונות רבות נוספות ביניהן תמיכה מובנית בשפות שונות.
התקן נתמך על ידי קוראי ספרים אלקטרוניים רבים כמו גם טלפונים חכמים ותוכנות, ונכון ל-2011 הוא התקן הלא תלוי ומבוסס XML הנפוץ בעולם.
עימוד גמיש ומשתנה בהתאם לגודל הגופן והמסך.
תמיכה בספרי עימוד קבוע (FIXED LAYOUT) - בעיקר לספרי ילדים, בישול, אינטראקטיב ומסעות.
אפשרות להוספת שכבת DRM (הגנת זכויות יוצרים דיגיטלית)
ספרים בפורמט EPUB אינם מוגנים מפני העתקה או העברה כחלק מהפורמט.
הגנה זו אינה הכרחית אך נדרשת על ידי מוציאים לאור רבים.
שכבת ההגנה המוכרת ביותר היא של חברת ADOBE המספקת שירותי קידוד לספרים המופצים במערכותיה, אך בשל נפוצות השיטה בעולם - הגנה זו נפרצה זה מכבר.
בישראל רוב הספרים מוגנים על פי דרישות ההוצאות לאור, ולכן הספרים ניתנים לקריאה רק באפליקציות הקריאה הייעודיות, כגון "עברית" ו"ספריאפ".
על פי החלטת בעלי הזכויות בספר - ניתן לקרוא ספרים ללא הגנה "מלאה" באמצעות הדפדפן, בהתאם ליכולות המערכות התומכות בכך.
הדבר מתאפשר לרוב תוך כדי הוספת "הגנה חברתית" לקוד הספר, בו פרטי המשתמש מוצגים בתוך טקסט הספר עצמו.
כיוון שהתקן מבוסס על xhtml ותומך ב-CSS, התמיכה בעברית קיימת בו בצורה מובנית.
מצד שני, לא כל התוכנות והמכשירים שקוראים את התקן וטוענים לתמיכה בו, מכבדים את התקן ומציגים עברית כיאות.
הבעיות העיקריות קשורות לכיוון שפת הכתיבה (RTL - מימין לשמאל) ששונה מרוב השפות הלועזיות וכן לתמיכה בניקוד.
בנוסף לכך, גם כאשר השפה העברית או שפה RTL אחרת מוצגות כראוי, יש צורך בתמיכה מלאה של אפליקציית הקריאה בספרים שהוגדרו כ-RTL בכדי לאפשר העברת עמודים משמאל לימין לשם התקדמות בספר.
תמיכה שכזו הוצגה לראשונה באופן מלא באפליקציית "ספריאפ" עוד בשנת 2012.
ספרים אלקטרוניים בעברית בפורמט EPUB הוצעו לראשונה באתר מנדלי בראשית 2010.
גם אתרים כגון "עברית" ו"ספריאפ" מציעים ספרים אלקטרוניים בפורמט EPUB אך הם מוגנים ב-DRM וניתן לקוראם רק על האפליקציה הייעודית.
קוראי ספרים אלקטרוניים התומכים בספרים בתקן EPUB בעברית הם Onyx Boox ,PAGEone ,PocketBook.
טלפונים חכמים ומכשירים מבוססי iOS כמו אייפון, אייפוד, אייפד עליהם מותקנת אפליקציית קריאה כגון iBooks או סטאנזה SifriApp תומכים בספרים בתקן EPUB בעברית.
באופן דומה, טלפונים חכמים וטאבלטים מבוססי מערכת הפעלה אנדרואיד כמו סמסונג גלקסי אס, סמסונג גלקסי טאב, HTC Flyer ואחרים תומכים בקריאת ספרים בתקן EPUB בעברית כאשר מותקנת עליהם אפליקציית קריאה מתאימה כמו ספריאפ (SifriApp), Ovedrive Media Console או Moon+ Reader.
גם על המחשב האישי ניתן לקרוא ספרים בתקן EPUB בעברית בעזרת אפליקציית קריאה מתאימה כמו AZARDI או Calibre.
במחשבים עליהם מותקן דפדפן פיירפוקס ניתן להשתמש בתוסף EPUBReader, או להשתמש באפשרות לקריאה אונליין במערכות המאפשרות זאת לספרים ללא הגנה מלאה, כגון מערכת "ספריאפ".
ESCP Europe הוא מוסד יוקרתי להשכלה גבוהה הכפוף ללשכת המסחר והתעשייה של פריז.
ESCP Europe נוסד בשנת 1819 והוא המוסד האקדמי הוותיק ביותר בעולם ללימודי מנהל עסקים.
ל-ESCP Europe קמפוסים בפריז, לונדון, מדריד, ברלין וטורינו.
בצרפת, המוסד נמנה בין בתי הספר הגבוהים הנקראים גרנד אקול, אשר מגייסים את תלמידיהם באמצעות בחינות תחרותיות בכתב ובעל פה.
המוסד מפעיל בין היתר תוכניות חילופי סטודנטים ושיתוף פעולה עם בית הספר למנהל ליאון רקנאטי של אוניברסיטת תל אביב ומסלול ה-MBA של הטכניון.
למוסד מסורת ארוכה של מצוינות אקדמית ופתיחות בינלאומית.
בין הבוגרים הבולטים: ראש ממשלת צרפת לשעבר, ג'אן פייר רפראן; מנכ"ל חברת הנפט Total, קריסטוף דה מרג'רי; מנכ"ל Hermes, פטריק טומאס; מנכ"ל קבוצת SEB, תיירי דה לה טור ד'ארטז; מייסד Danone, אנטואן ריבו; מנכ"ל Ernest and Young באירופה המערבית, פטריק גונל, ורבים אחרים.
בין הבוגרים הבולטים בעלי אזרחות ישראלית, מיכאל גולן, מייסד ומנכ"ל גולן טלקום, ופרופ' דניאל רואש, אשר מכהן כראש לשכת המסחר ישראל-צרפת ומרצה בין היתר ב-ESCP Europe ובטכניון.
בוגר נוסף הוא ג'אן מארק דארדיה, מנהל השיווק הגלובלי של מכתשים אגן תעשיות.
EPI-LASIK היא טכניקה לתיקון הראייה בלייזר, ללא חיתוך קרנית, שהומצאה בידי ד"ר יואניס פלליקריס (יוון, כרתים).
הטכניקה מבוססת על LASEK אוטומטי ללא שימוש באלכוהול.
ה־EPI-LASIK נחשב לטיפול שטחי ובטיחותי המשלב את היתרונות של שיטות ה־LASIK, LASEK ו־PRK ומצמצם ככל האפשר את חסרונותיהן.
השיטה מתאימה גם לאנשים שעבורם הטיפול בשיטת LASIK איננו מומלץ, כגון אנשים עם יובש בעיניים, קרנית דקה או סטייה תשבורתית גבוהה.
באמצעות ה־Epi – K Microkeratom העשוי PMAA, יוצרים "פתח" בשכבת האפיתל.
הטיפול באמצעות קרן הלייזר מתבצע דרך הפתח שנוצר וכך מעוצבת הקרנית מחדש.
בסיום הטיפול מוכנסת עדשת חבישה שקופה על העין שטופלה, שכבת האפיתל מוחזרת בשלמותה ועליה מונחת עדשה טיפולית.
שכבת האפיתל גדלה מחדש מתחת לעדשת החבישה, ומחלימה לאחר מספר ימים.
עדשת החבישה מוסרת בזמן הביקורת, כעבור 5–7 ימים ממועד הטיפול.
השיטה יושמה לראשונה ביוון בשנת 2003
ה־EPI-LASIK מתאים כמעט לכל אדם אשר מתאים לביצוע ניתוח לתיקון הראייה.
הטיפול בשיטת EPI-LASIK מגדיל את הסיכוי להחלמה מלאה של העין בכך שאיננו משאיר אזורים מוחלשים בשטח הקרנית.
ההחלמה מ־EPI-LASIK מהירה יותר מאשר ב־LASEK.
כתוצאה מטיפול בשיטה זו, העין פחות רגישה מטיפול בשיטת ה־LASEK.
EPYC הוא שמה של סדרת מעבדי שרתים בארכיטקטורת x86 מתוצרת AMD המיישמים את ארכיטקטורת Zen-Microarchitecture, שהוצגה לשוק בשנת 2017.
מעבדי EPYC חולקים את אותה מיקרו-ארכיטקטורה כמו המעבדים הרגילים של החברה.
אך כוללים תכונות כמו מספר ליבות גבוה יותר, יותר נתיבי PCI Express, תמיכה בכמויות גדולות יותר של RAM, וזיכרון מטמון גדול יותר.
הם גם תומכים בתצורות מערכת רב-שבביות ודו-שקע באמצעות החיבור Infinity Fabric.
AMD הודיעה בחודש מרץ 2017 שתשחרר פלטפורמת שרת מבוסס על Zen-Microarchitecture, שיכוּנה Naples, ברבעון השני של השנה.
AMD חשפה באופן רשמי את Naples תחת שם המותג EPYC במאי 2017. ביוני 2017, AMD השיקה רשמית את EPYC על ידי שחרור סדרת המעבדים EPYC 7000.
מאז שנת 2021, סדרת EPYC של AMD עברה שורה של עדכונים משמעותיים, החל מהצגתה של סדרת מילאנו, אשר מבוססת על ארכיטקטורת Zen 3. סדרת מילאנו הביאה עימה שיפורים ניכרים בביצועי ליבה.
ההשקה של Milan-X במרץ 21, 2022, הגבירה את הביצועים באמצעות הוספת 512MB זיכרון מטמון נוסף.
ERA מיני טורבו היא מכונית עירונית, בעלת 2 דלתות, המוגדרת כמכונית סופרמיני, שיוצרה על בסיס דגם המיני, (יצרן :"
דגם "ERA מיני טורבו" נבנה ושודרג על ידי Engineering Research & Application Ltd בבריטניה, מחוז בדפורדשייר, בעיר "Dunstable" בין השנים 1989–1991.
יוצר מספר קטן של יחידות (מוגבלות).
מחיר דגם "ERA מיני טורבו" בהשקה עמד על 11,949 שטרלינג
ESO 270-17, נקראת גם עצם פוּרְקָדֶה-פִיגֶרוֹאָה, היא גלקסיה לא-סדורה שנמצאת בקבוצת הכוכבים קנטאור, במרחק של כ-14.4 מיליון שנות אור ממערכת השמש ושייכת לקבוצת קנטאור A.
לגלקסיה בהירות נראית מדרגה 11.45 והיא התגלתה ב-27 במאי 1970 על ידי האסטרונום הארגנטינאי קרלוס פורקדה שקרא לה על שמו ועל שם פיגרואה, העוזר שעבד באותו לילה במצפה הכוכבים סרו טולולו בצ'ילה.
הגלקסיה נמצאת כ-4 מעלות מערב-צפון-מערב לכוכב ζ בקנטאור וכ-2.3 מעלות מצפון-מזרח לצביר הכדורי ω בקנטאור.
כ-3 מעלות מצפון-מערב לה נמצאת קנטאור A ששייכת גם כן לאותה קבוצת גלקסיות.
הגלקסיה נראית כפס דק וארוך שמשתרע על כ-15 דקות קשת, שממרחקה שקול לאורך של למעלה מ-63,000 שנות אור, כשני שלישים מקוטר שביל החלב.
מסתה מוערכת בכ- מסות שמש, כ-2% ממסת שביל החלב.
בעבר שיערו שמדובר בגלקסיה ספירלית שקו הראייה אליה מקביל למישור הגלקסיה, אבל מדידת תוצא דופלר של הקרינה הנפלטת לאורכה העלה שהיא אינה מסתובבת, ולכן היא סווגה כגלקסיה לא-סדורה.
גלקסיה עם צורה ארוכה וצרה כזו היא מאוד ייחודית ומהווה מעין "שבר גלקסיה", ונראה שמדובר למעשה בשריד של גלקסיה שהתפרקה, ככל הנראה בעקבות התנגשות עם קנטאור A לפני כחצי מיליארד שנים.
את הגלקסיה מקיף ענן של מימן נייטרלי (אזור H I) שמסתו כ-5% ממסת הגלקסיה.
ESO 274-1 היא גלקסיה ספירלית שנמצאת בקבוצת הכוכבים זאב במרחק של כ-13.5 מיליון שנות אור ממערכת השמש ושייכת לקבוצת קנטאור A.
לגלקסיה בהירות נראית מדרגה 11.7 והיא נמצאת כ-1.6 מעלות ממערב-צפון-מערב לכוכב π בזאב, על המשכו של הקו המחבר את הכוכב עם הכוכב הבהיר α בזאב, וכ-2.5 מעלות מדרום-מערב לכוכב ε.
המרחק הזוויתי בין הגלקסיה לקנטאור A שבמרכז הקבוצה הוא כ-19.5 מעלות והיא אחת הגלקסיות הרחוקות ביותר ממרכז קבוצת קנטאור A שעדיין נחשבת לחלק ממנה.
ESO 274-1 היא גלקסיה ספירלית שמישורה משיק לקו הראייה אליה כך שהיא נראית ארוכה וצרה מאוד.
אורכה הזוויתי של הגלקסיה הוא כ-13.4 דקות קשת שממרחקה שקול לקוטר של כ-53,000 שנות אור, מעט יותר מחצי הקוטר של שביל החלב.
עובייה הזוויתי הוא רק עשירית מאורכה.
מכיוון שהגלקסיה נצפית מצידה, ניתן למדוד בקלות את מהירות הסיבוב של הכוכבים סביב מרכז הגלקסיה ונראה שמהירות הסיבוב גדלה עם המרחק מהמרכז ומגיעה בשולי הדיסקה למהירות של 86 קילומטר בשנייה.
מניתוח התנועה והספקטרום של קרינת הגלקסיה ניתן להסיק שמסתה של הגלקסיה היא כ- מסות שמש, כ-3 אחוזים ממסת שביל החלב, וממנה כ- מסות שמש הן של מימן נייטרלי (אזור H I) שמאפשר יצירה של כוכבים חדשים בקצב גבוה יחסית לגלקסיות האחרות שבקבוצת קנטאור A.
סביב הגלקסיה זוהו 10 צבירים כדוריים שמסתם הכוללת כ- מסות שמש ונראה שהיא מוקפת בהילה של חומר אפל שטיבו אינו ידוע.
eSIM (כינוי ל־Embedded Sim; ולא ל־Electronic Sim) הוא כרטיסון SIM, המוטמע בגוף מכשיר סלולרי בזמן ייצורו ולא ניתן לשליפה מהמכשיר הסלולרי.
ל-eSIM יש ממשק חשמלי הזהה לממשק של כרטיסוני מיני או מיקרו סים.
תיכנות הכרטיסון מתבצע מרחוק באופן מאובטח.
כרטיסון סים מתקדם הוא כרטיסון חכם אוניברסלי (UICC - Universal Integrated Circuit Card) המשמש לזיהוי ובדיקת אותנטיות המנוי ברשת הסלולרית.
באופן היסטורי מדובר בכרטיסון פלסטיק שמסופק על ידי הספק הסלולרי לאחר שהספק הסלולרי צרב בו את "מזהה המנוי" (IMSI) ומפתחות הצפנה.
כרטיסון הסים הוכנס לתושבת ייעודית במכשיר הסלולרי.
כאשר המשתמש התנייד לספק סלולרי אחר, היה עליו להחליף את כרטיסון הסים.
ישנם מכשירים סלולריים התומכים במספר כרטיסוני סים (MULTI SIM) ומאפשרים למשתמש להיות מנוי בו זמנית במספר רשתות סלולריות.
לצורך כך יש במכשירים אלה מספר תושבות (בדרך כלל שתיים) שבהן ניתן להכניס את כרטיסוני הסים.
לעומת זאת, eSIM הוא כרטיסון חכם המובנה במכשיר (eUICC - Embedded Universal Integrated Circuit Card) ואינו ניתן לשליפה.
כאשר משתמש מצטרף לרשת סלולרית, "מזהה המנוי" ומפתחות ההצפנה נצרבים לכרטיסון מרחוק באמצעות יישומון מתאים או על ידי סריקה של קוד QR.
ניתן לצרוב מספר פרופילי מנוי שונים לאותו eSIM, מה שמאפשר למשתמש להיות מנוי במספר רשתות סלולריות בו זמנית עם אותו מכשיר סלולרי וללא צורך במספר כרטיסוני סים.
בישומי תקשורת "מכונה למכונה" (M2M) בהם אין צורך להחליף את הסים, שימוש ב-eSIM חוסך את הצורך בתושבת לכרטיסון הסים.
הדבר מגביר את אמינות המכשיר, משפר את אבטחת המידע ומאפשר הטמעה של תקשורת סלולרית במכשירים מאוד קטנים.
כרטיסון סים דורש מקום פיזי במכשירים, כמו גם מרחב גישה להכנסה והוצאה של כרטיסון הסים ואביזרי החזקה ואחסון של הסים (לדוגמה, מגירה קטנה שבאמצעותה מוכנס הסים למכשיר הסלולרי).
כרטיסון ה-eSIM חוסך את הצורך במקום פיזי שכזה במכשיר, ובכך מאפשר ייצור של מכשירים סלולריים קטנים יותר.
שימוש בכרטיסון eSIM בשעונים חכמים מאפשר להם גישה לרשת הסלולרית תוך שמירה על גודל פיזי קטן של המכשיר.
יכולת סלולרית שכזאת מבטלת את התלות בהחזקת טלפון נייד בקרבת שעון חכם בעת השימוש בו, ומאפשרת הוצאת שיחות, שליחת מסרונים וקבלתם (קבלת מסרונים מתאפשרת רק אם המכשיר דולק, גם רחוק מהמכשיר), ושמיעת מוזיקה.
הטכנולוגיה זכתה לקידום כשאפל הציגה את ה-Apple Watch Series 3 ועמו הציגה דגם נוסף המאפשר להשתמש ב-eSim, מה שחוסך את הצורך באייפון בסביבה.
עד שנת 2019 ספקי הסלולר בישראל לא סיפקו שירות למכשירים ניידים באמצעות eSIM.
במחצית השנייה של 2019, החברות פלאפון ופרטנר החלו להציע שירות מוגבל עבור רק מספר דגמים של שעונים חכמים, ורק למנויים שיש בידם מכשיר טלפון חכם של הספק, ללא שירותי eSIM למכשירים ניידים.
באמצע 2020 הצטרפה אליהם חברת סלקום והחלה לספק שירות דומה.
חברת e-go החלה לספק שרותי esim לישראלים הזקוקים לחבילות גלישה בחו"ל.
ב-2022 החלה חברת wecom להציע eSIM לכלל מנויי החברה, ובפברואר 2024 הושק השירות גם בחברות פלאפון, הוט מובייל, סלקום ופרטנר.
מאז תחילת שנות ה־2020, הפך השימוש ב־eSIM לפופולרי בקרב נוסעים לחוץ לארץ, בזכות היכולת להתחבר לרשת סלולרית מקומית בכל יעד, ללא צורך בהתקנת כרטיס SIM פיזי מקומי.
פתרון זה מאפשר לנוסעים ליהנות מתקשורת סלולרית במחירים נמוכים, תוך חיסכון עלויות חבילת הנדידה.
פרופילי eSIM נמכרים לנוסעים על ידי ספקי משנה, המפעילים פלטפורמות דיגיטליות ייעודיות לשיווק והפצה של שירותי eSIM לנוסעים.
ספקים אלו פועלים בשיתוף פעולה עם מפעילים סלולריים וירטואליים במדינות היעד, אשר מספקים בפועל את שירותי התקשורת.
ברוב המקרים, השירות כולל שרותי נתונים בלבד, ואינו כולל מספר טלפון לשיחות קוליות או לשליחת מסרונים.
ישנם מפעילי רשת סלולרית המשווקים באופן ישיר באמצעות האינטרנט, פרופילי eSIM המיועדים לנוסעים המבקרים במדינות בהן הם פועלים.
EP 1 הוא המיני-אלבום הראשון של הראפית האמריקאיית קווין הרבי.
האלבום יצא לאור ב-2 ביוני 2017 על ידי חברת התקליטים Checkbook.
מדינהתאריך יציאהפורמטחברת תקליטיםמקורעולם2 ביוני 2017הורדה דיגיטליתCheckbook
EP 2 הוא המיני-אלבום השני של הראפית האמריקאיית קווין הרבי.
האלבום יצא לאור ב-1 בדצמבר 2017 על ידי חברת התקליטים Checkbook.
מדינהתאריך יציאהפורמטחברת תקליטיםמקורעולם1 בדצמבר 2017הורדה דיגיטליתCheckbook
EROS B, הלוויין השני בסדרת לווייני הצילום המסחריים "ארוס", אשר תוכננו על ידי התעשייה האווירית, נבנו במפעל מב"ת ומופעלים ונמצאים בבעלות החברה "אימאג'סאט אינטרנשיונל".
חברת "אימאג'סאט אינטרנשיונל" הכריזה כי החלה בבנית הלוויין ב-4 בדצמבר 2000, יום לפני שיגור הלוויין הראשון בסדרה "EROS A".
על פי התכנון שיגור ה-EROS B היה אמור להתבצע בשנת 2001, ואחריו תוכננו עוד 6 לוויינים בסדרה.
ביולי 2000 הודיעה החברה על השלמת גיוס הון בהיקף של יותר מ-90 מיליון דולר.
בדצמבר 2001 הודיעה החברה כי שיגור הלווין ידחה, עקב קשיים בגיוס לקוחות.
בשלב זה רק ממשלות ישראל, טייוואן והודו נרשמו כלקוחות עבור "EROS B".
הלוויין שוגר, אחרי עיכובים נוספים, ב-25 באפריל 2006, על טיל "סטארט 1" מקוסמודרום סבובודני בסיביר, רוסיה למסלול בגובה של כ-500 ק"מ.
המשגר הרוסי לאחר שהוכיח רקורד של 100% הצלחה בשיגור שלושה לוויינים ברציפות.
המשגר הרוסי הוא הסבה של טיל בליסטי.
ב־28 באפריל 2006 הודיעה חברת "ISI" שהתקבלו צילומים ראשונים מהלוויין ארוס B.
במקור, הצפי לפעילות הלוויין הייתה כעשר שנים, אולם הלוויין עלה על הציפיות, ונכון לשנת 2024, עדיין נמצא בשירות חברת ISI.
EROS B מצויד במצלמה בעלת רזולוציה גבוהה, 70 סנטימטר, מתוצרת חברת אל-אופ.
רזולוציה זו נחשבה עד לפני שנים אחדות כרזולוציה לצרכים צבאיים, אולם כיום מותר למכור תמונות אזרחיות שצולמו ברזולוציה זו.
הוא פיתוח של התעשייה האווירית ואל-אופ, וכולל אלמנטים מהלוויינים הצבאיים מסדרת אופק.
משקלו הנמוך, כ-290 ק"ג, היה בעת פיתוחו כמחצית ממשקלם הממוצע של לוויינים אזרחיים אחרים.
עובדה שהקנתה לו גמישות ביכולת התמרון בחלל ויציבות רבה יותר.
התמונות שהלוויין מצלם יועדו לשימושים אזרחיים, מסחריים ומדעיים עבור מדינות וחברות מסחריות, למטרות שונות בהם: מיפוי של שטחים קרקעיים וימיים לצרכים שונים, ובהם איכות סביבה, ניצול קרקעות ותכנון תשתיות.
תמונות הלוויין יכולות לשמש גם להתראה מפני אסונות טבע ולאומדן נזקיהם.
EPA היא טכניקת הגנה שהמציאה מיקרוסופט, על מנת לחסום מתקפות NTLM Relay.
NTLM Relay הוא מנגנון שמבטיח שכל החבילות (packets) המועברות באמצעות תשדורת ה-TLS, נשלחות על ידי צד שיודע את סוד הלקוח (במקרה של NTLM מדובר ב-NT hash).
הגנה זאת מתבצעת באמצעות כבילה (binding) של תהליך האימות של Windows יחד עם ה-Session של ה-TLS, על ידי דרישה מהלקוח לחתום על נגזרת מהתעודה של השרת תוך שימוש באבטחת GSSAPI.
מכיוון שכל מבנה צמדי ה-AV נחתם באמצעות ה-NTProofStr, התוקף אינו מסוגל לשנות אותו מבלי לדעת את ה-NT hash של המשתמש.
המערכת פותחה ומתוחזקת על ידי חטיבת אספקת מים ומשאבי מים בסוכנות להגנת הסביבה של ארצות הברית.
גרסה ראשונה שוחררה בשנת 1993.
התוכנה מאפשרת חישוב הפסדי עומד אורכיים ומקומיים על פי משוואות הייזן-וויליאמס, דרסי-ויסבך ומנינג.
כמו כן, התוכנה מאפשרת הדמיה של משאבות, מגופים, מאגרים ואביזרי צנרת שונים.
EPANET משמשת כפותר רשת פופולרי עבור רשתות צנרת.
EPAnet נתמכת עבור מערכת ההפעלה Windows של מיקרוסופט.
ה־ext2, או בשמה המלא מערכת הקבצים המורחבת השנייה, הייתה מערכת הקבצים הסטנדרטית של מערכת ההפעלה לינוקס למשך מספר שנים, וגם כיום יש לה שימוש נרחב.
היא תוכננה בראשונה על ידי רמי קארד (Rémy Card), בהתבסס על העקרונות של מערכת הקבצים המורחבת (ext).
מערכת הקבצים הזו מהירה יחסית, ומשמשת כגורם השוואה במבחני ביצועים של מערכות קבצים אחרות.
החסרון העיקרי של ext2 הוא שהיא אינה מערכת קבצים מתועדת (journaling filesystem).
ב־ext3, יורשתה של ext2 יש תיעוד, והיא תואמת ext2.
המימוש בפועל העיקרי של מערכת הקבצים הזו, היא מערכת הקבצים ext2fs, בליבת לינוקס.
מימושים אחרים (בדרגות שונות של איכות ושלמות) קיימים גם ב־HURD, מספר ליבות של מערכות BSD והתקני צד-שלישי של מערכת Windows של חברת מיקרוסופט.
ext2 הייתה מערכת הקבצים הנבחרת בהפצות לינוקס רד האט, פדורה ודביאן, והוחלפה במערכת הקבצים ext3, החדשה יותר.
הפיתוח המוקדם של ליבת לינוקס נעשה תחת מערכת ההפעלה Minix.
לכן היה זה טבעי לבחור במימוש של מערכת הקבצים של מיניקס כמערכת הקבצים הראשונה של לינוקס.
מערכת הפעלה זו הייתה נקיה יחסית מתקלות ובאגים, אך השתמשה ב־offset פנימי ברוחב 16 סיביות בלבד, מה שאפשר גודל מקסימלי של 64 מגה בייט.
כמו כן, ניתן היה לסמן שם קובץ ב־14 תווים בלבד.
בעקבות המגבלות הללו, החלה עבודה על מערכת קבצים חלופית אשר תשמש את לינוקס.
כדי להקל על הוספת מערכות קבצים, ולספק API גנרי לניהול קבצים, הוספה לליבת לינוקס שכבת VFS, היא שכבת "מערכת קבצים וירטואלית".
מערכת הקבצים המורחבת ext שוחררה באפריל 1992 כמערכת הראשונה שמשתמשת ב־API של מערכת הקבצים הווירטואלי, והוספה לליבת לינוקס החל מהגרסה 0.96с.
מערכת הקבצים ext פתרה את שתי הבעיות העיקריות של מערכת הקבצים של מיניקס: היא אפשרה 2 ג'יגה-בייט של מידע ושמות קבצים באורך עד 255 תווים.
אולם גם לה היו בעיות: לא היה ניתן לגשת למערכת הקבצים במקביל, לא ניתן היה לשנות את מבנה ה־inode (מבנה נתונים שמחזיק מידע על הקובץ), ואת חותמות זמני הגישה לקבצים.
בינואר 1993, פותחו שתי מערכות קבצים חדשות, כפתרון לבעיות אלה: מערכת הקבצים Xia ומערכת הקבצים המורחבת השנייה.
האחרונה הייתה מבוססת רבות על מערכת הקבצים המורחבת המקורית, עם ארגון מחדש ושיפורים רבים, ותוכננה כך שתוכל לתמוך בהרחבות עתידיות ללא שינוי מבני.
מערכת הקבצים המורחבת השנייה יכולה להכיל קובץ בגודל עד 16 ג'יגה-בייט כאשר גודל הבלוק הוא 1KB(זהו גודל הבלוק המינימלי עבורה) ועד 2TIB בגודל בלוק של 4-8KB, אורך שם קובץ מקסימלי של 255 תווים, ואורך משתנה של גודל בלוק הזיכרון (יחידת הזיכרון הבסיסית באחסון נתונים על המערכת קבצים)
כל מערכת קבצים ext2 מחולקת לקבוצות בלוקים, כאשר כל אחת מורכבת מהמרכיבים הבאים לפחות:
קבוצות בלוקים דומות לקבוצות צילינדר במערכת הקבצים FFS של ברקלי, אשר פותחו במקור כדי לעכב את פעולת הפרגמנטציה לקבצים.
בלוק העל מכיל מידע המתאר את מערכת הקבצים כולה:
מספרו של בלוק המידע הראשון
מספר ה- inodes לכל קבוצה
מצב מערכת הקבצים: בר-תוקף (נותק מהעגינה בצורה נקיה) או שגיאה
התאריך בו מערכת הקבצים נבדקה לאחרונה
משך הזמן המקסימלי בין בדיקות עוקבות
שם משתמש ומספר הקבוצה המהווים ברירת מחדל בגישה לבלוקים שמורים.
Inodes מכילים את כל המידע בנוגע לקובץ מסוים:
זמן הגישה האחרונה לקובץ (atime)
זמן שינוי ה-Inode האחרון (ctime)
זמן שינוי הקובץ האחרון (mtime)
רשימת כתובות של הבלוקים, כאשר קיימות שלוש רמות קישור:
בלוק המכיל חלק מן המידע הממשי של הקובץ (גישה ישירה דרך הכתובת)
בלוק עקיף המחזיק כתובות ישירות של בלוקים עם מידע ממשי של הקובץ (גישה עקיפה דרך הכתובת)
בלוק עקיף-כפול המחזיק כתובות של בלוקים עקיפים (גישה עקיפה כפולה דרך הכתובת)
בלוק עקיף-משולש המחזיק כתובות של בלוקים עקיפים-כפול (גישה עקיפה משולשת דרך הכתובת)
(נקראים גם ספריות או מדורים): מיוצגים על ידי רשימה של כניסות מדריך, כאשר כל כניסה מכילה מספר inode ושם קובץ.
מיוצגים כרשימה של בלוקים, כאשר המצביעים אליהם עוברים דרך ה־inodes.
הבלוקים עצמם הם חסרי שדות הגדרה, ומכילים מידע קובץ או כתובות בלבד.
קישורים קשים - מהווים שם נוסף לקובץ, ולא ניתן להבדילם מהקובץ המקורי.
כיוון שקובץ הוא רשימה של בלוקים, השם הוא בסה"כ תכונה של קובץ ולא מזהה (שלא כמו במערכות קבצים אחרות).
לכן קישור חזק הוא בסה"כ מצביע נוסף לאותה רשימת בלוקים של זיכרון, ולכן כדי למחוק קובץ, יש למחוק את כל הקישורים הקשים אליו.
קישורים סימבוליים (רכים) - קבצים נפרדים אשר מצביעים על קובץ אחר.
מחיקת קישור סימבולי לא מוחקת את הקובץ שעליו מצביעים, ומחיקת קובץ לא מוחקת את הקישור הסימבולי (אך הקישור הסימבולי הופך לחסר משמעות ואינו מצביע על דבר).
e (נקרא גם קבוע אוילר על שם לאונרד אוילר, או קבוע נייפייר על שם ג'ון נייפייר) הוא קבוע מתמטי טרנסצנדנטי חשוב שערכו בקירוב 2.71828182845904, המשמש כבסיס הלוגריתם הטבעי.
ניתן להגדיר את הקבוע e בדרכים אחדות, השקולות זו לזו.
למשל, ריבית של 100% בשנה, הניתנת בידי הבנק פעם אחת בסוף השנה מובילה להכפלת סכום החיסכון.
הקבוע e מתאר את הגידול בסוף השנה בהפקדת סכום כסף לו היה הבנק מחשב את הריבית המגיעה למפקיד בכל שבריר רגע על ידי חלוקת 100% למספר שברירי הרגעים בשנה ומפקיד את הסכום המגיע מייד באותם תנאים.
באופן זה e מוגדר כגבול הערך כאשר שואף לאינסוף.
מכיוון שתהליכים בטבע מצייתים לחוקי התנהגות רגעיים, הקבוע מופיע כמו מעצמו בתיאור של תופעות רבות בהן קיים שינוי רציף, כמו גם בחישובי ריבית.
הסימון באות מיוחדת עבור e הוכנס לשימוש על ידי לאונרד אוילר ב-1727.
האזכור הראשון לקבוע זה פורסם ב-1618 בטבלה בסוף עבודה על לוגריתמים מאת ג'ון נייפייר.
אולם, הטבלה לא כללה את המספר עצמו אלא רק רשימת לוגריתמים שחושבו על פי הקבוע.
ההנחה הרווחת היא שהטבלה נכתבה על ידי ויליאם אוטרד.
ההתייחסות הראשונה למספר בתור קבוע הייתה של יאקוב ברנולי, כשניסה למצוא את הערך של הביטוי:
הסיבה לשימוש דווקא באות זו אינה ידועה, אבל סביר שזה בגלל היותה האות הראשונה במילה הלטינית אקספוננט.
אפשרות נוספת היא שאוילר בחר אות זו היא, כי זוהי התנועה הראשונה אחרי האות a, שכבר הייתה בשימוש.
לא ברור, על פי אפשרות זו, למה אוילר בחר דווקא תנועות ולא עיצורים.
אפשרות נוספת היא שאוילר בחר באות זאת כי זאת האות הראשונה בשם משפחתו (euler).
מקובלות ארבע דרכים להגדרתו המתמטית של המספר e, כולן שקולות:
1. הגבול של הסדרה הבאה:
הגדרה זו למעשה מתארת 'גידול המשכי', המופיע הן בחישובי ריבית דריבית והן בגדילה וצמיחה בעולם החי, בו התאים משכפלים את עצמם והצמיחה היא בקצב אחיד לאורך תקופות.
2. מהגדרה זו נובע שעד כדי כפל בקבוע, הפונקציה היא היחידה השווה לנגזרת של עצמה ולכן e הוא היחס כאשר היא פונקציה המקיימת את המשוואה הדיפרנציאלית ואיננה זהותית 0.
3. פיתוח עובדה זו לטור טיילור (או חישוב הגבול באינסוף של הסדרה הנ"ל בעזרת הבינום של ניוטון) מספק טור אינסופי המסתכם ל-.
כלומר, e הוא המספר שעבורו השטח שמתחת להיפרבולה מ-1 ועד שווה ל-1.
סכום טור אינסופי שבר משולב אינסופי גבול מקסימום
יתרה מכך, הוא גם מספר טרנסצנדנטי, כלומר – e אינו שורש של פולינום בעל מקדמים רציונליים.
לפונקציה המעריכית (אקספוננט) יש תכונה מיוחדת: הנגזרת שלה שווה לפונקציה עצמה.
תכונה זו ייחודית לפונקציית האקספוננט (ולכפולות שלה בקבועים).
את פונקציית האקספוננט נהוג לרשום גם כ- ואז .
רישום זה נפוץ בספרים ישנים, שבהם היה קושי להציג נוסחאות מורכבות בגלל מגבלות ההדפסה.
הפונקציה ההפוכה לפונקציית האקספוננט היא פונקציית הלוגריתם הטבעי , המסומנת בקיצור כ-.
הפונקציה גם משמשת להגדרת הפונקציות הטריגונומטריות (סינוס וקוסינוס) כאשר הארגומנט הוא מספר מדומה, באמצעות נוסחת אוילר:
כאשר נציב בנוסחה זו נקבל את הקשר בין חמשת הקבועים הבסיסיים של המתמטיקה, הידוע בשם זהות אוילר:
בשנת 1737 הוכיח אוילר ש-e הוא מספר אי-רציונלי.
הוכחתו התבססה על הצגתו של e כשבר משולב.
להלן הוכחתו המאוחרת יותר של ז'וזף פורייה לטענה זו.
נניח בשלילה כי e הוא רציונלי.
e הוא בבירור מספר חיובי, ולפיכך קיימים מספרים טבעיים a ו-b כך ש .
כעת נראה כי x הוא מספר שלם:
והביטוי האחרון הוא מספר שלם משום ש-n קטן או שווה ל-b.
כפי שהוגדר לעיל, x הוא בבירור מספר חיובי.
להלן נראה כי x קטן מ-1, ומכיוון שאין מספרים שלמים בין 0 ל-1 הרי שבכך נקבל סתירה ונסיק ש e הוא אי-רציונלי:
הביטוי האחרון הוא טור הנדסי שאיברו הראשון הוא ומנתו היא , ולפיכך, על פי נוסחת הסכום של טור הנדסי, סכומו הוא
לכן , כלומר x הוא מספר חיובי שלם הקטן מ-1. זוהי סתירה ולפיכך e הוא מספר אי-רציונלי.
הקבוע e מופיע בניתוחים ומשמש בחישובים של בעיות מתחומים שונים, בעיקר מתחום הניתוח ההסתברותי, הכלכלה ומדעי החיים והטבע, הקשורים בגידול המשכי.
תהליכי גידול המשכי (נקראים גם גידול מעריכי או גידול אקספוננציאלי) הם תהליכי צמיחה בהם כמות הצמיחה הנוכחית תלויה באופן קבוע בכמות הצמיחה הקודמת.
גידול המשכי מתואר כך: יחידה מקורית צומחת בקצב מסוים, וכל חלק חדש הנובע מהצמיחה, עם היווצרו צומח אף הוא באותו הקצב.
בתחום הכלכלה ובחישובי ריבית דריבית היחידה המקורית נקראת הקרן.
הקבוע e מתאר את כמות הצמיחה כאשר קצב הגידול הוא של הכפלה עצמית בתקופה הנמדדת.
דוגמה: יחידה מקורית צומחת ומכפילה את עצמה במהלך תקופה של אלף ימים.
היחידה בנויה מאלף תתי יחידות, אשר לאחר אלף ימים ישוכפלו כולן.
בכל יום משוכפלת תת-יחידה אחת, אך מיד עם שכפולה, ברגע שנוצרת תת-היחידה החדשה, גם זו תתחיל בשכפול עצמה בקצב של היחידה המקורית, כלומר ביום הבא, בנוסף לשכפול תת-יחידה, יחל שכפול של אלפית מתת היחידה הקודמת שנוצרה לפני יום.
ביום הראשון תשוכפל תת-יחידה אחת.
בסיכומו של היום הראשון נקבל 1.001
ביום השני תשוכפל תת-יחידה אחת, אך בנוסף תצמח גם אלפית נוספת מתת היחידה של היום הראשון.
בסיכומו של היום השני נקבל 1.002001
ביום השלישי תשוכפל תת-יחידה אחת, אלפית מכל אחת משתי תתי היחידה שהצטברו ביום השני, ובנוסף גם אלפית מן האלפית (כלומר אחד חלקי מיליון) שצמחה ביום השני.
ביום הרביעי תשוכפל תת-יחידה אחת, אלפית מכל שלש תתי היחידה שהצטברו ביום השלישי, אחד ממיליון מכל אחד משלש האלפיות שהצטברו, ועוד חלק אלפית המיליון מחלק המיליון שנוסף ביום השלישי.
לאחר אלף ימים, בנוסף ליחידה המשוכפלת יהיו גם תתי היחידות הנוספות שצמחו.
סך כל הצמיחה שנוצרה יהיה e, מעט יותר מפעמיים וחצי מספר תתי היחידות המקורי, ובקירוב: 2718 תתי יחידות, חישוב מקורב של e כפול אלף.
הגידול ההמשכי יכול לתאר תהליכי צמיחה, כאשר כל העת מתווספות יחידות חדשות, או דעיכה, כאשר יחידות הולכות ונחסרות.
גידול המשכי קיים בתחומים רבים, בהם בטבע ובעולם החי, בנוסחאות מתמטיות וחישוביות, וכן בתופעות אקראיות החוזרות על עצמן ומצטברות.
משום כך הקבוע e מופיע בחישובי הסתברות, בניתוחי צמיחה בכלכלה ובמדעי הטבע החיים והסביבה, ותופס מקום חשוב בחשבון דיפרנציאלי ואינטגרלי.
בחישובי ריבית דריבית e מהווה קבוע לחישוב החוב כעבור זמן מסוים או כעבור מספר מחזורים מסוים.
הקבוע e נתגלה בידי יאקוב ברנולי בעת ניתוח חישובי ריבית דריבית.
לדוגמה, אם אדם מפקיד בבנק סכום של שקל אחד (הקרן היא שקל אחד) ומקבל ריבית של 100% המחושבת אחת לשנה, הוא יצבור סכום של שני שקלים בסוף השנה.
בתום החצי השני של השנה יהיו ברשותו 2.25 שקלים.
אם חישוב הריבית יבוצע מדי רבע שנה, יסיים עם 2.44 שקלים.
אם חישובי הריבית יבוצעו במרווחי הזמן הקטנים ביותר הסכום שיתקבל יתקרב ל-e כפול הקרן.
בדוגמה שלנו הקרן הוא שקל אחד, ולכן בסוף השנה המפקיד יקבל מהבנק e שקלים לפי הנוסחה: שהם בקירוב 2 שקלים ו-72 אגורות.
בתורת ההסתברות, פונקציית צפיפות ההסתברות של התפלגות נורמלית נתונה על ידי
פונקציה זו נקראת "פעמון גאוס" או "גאוסיאן" על שם המתמטיקאי הנודע קרל פרידריך גאוס.
פונקציה זו שימושית ביותר – הן לצורכי תאוריה והן לצרכים ניסיוניים, שכן לפי משפט הגבול המרכזי הממוצע של מספר גורמים אקראיים, בלתי תלויים ובעלי אותה התפלגות, שואף לאחר נירמול מתאים להתפלגות נורמלית.
הקבוע e משמש גם כאן, כתוצאה מ'גידול המשכי' בהגדרת פעמון גאוס, כאשר הצמיחה הולכת וקטנה בתלות בצמיחה הקודמת, ובכך מגדירה את צורת העקומה.
הסתברות לזכייה של אדם המשתתף במספר רב של הגרלות
נניח שאדם מסוים משתתף באופן עקבי בהגרלות כך שבסופו של דבר הוא צפוי להשתתף ב- הגרלות.
נניח שההסתברות של אותו אדם לזכות בהגרלה בודדת היא .
לצורך הפשטות, נניח הנחה ריאלית ש-.
הקבוע e משמש לחישוב הסתברות שאותו אדם יזכה מתוך כל ההגרלות שבהן ישתתף לפחות בהגרלה אחת.
אם נניח שאין תלות בין התוצאות של ההגרלות וש- הוא מספר מספיק גדול, אז ההסתברות שמשתתף מסוים לא יזכה באף אחת מההגרלות, קרובה ל- וההסתברות שאותו המשתתף יזכה לפחות באחת מההגרלות היא בקירוב .
אם משתתף מסוים משתתף ב- הגרלות, ההסתברות שהמשתתף לא יזכה באף אחת מן ההגרלות מחושבת כך:
ההסתברות של האדם לזכות בִהגרלה מסוימת היא .
ההסתברות שהאדם לא יזכה בהגרלה מסוימת היא .
כאמור בהנחה שאין תלות בתוצאות של כל ההגרלות, ההסתברות שהאדם לא יזכה באף אחת מ- הגרלות שבהן השתתף היא .
כאשר שואף לאינסוף ו- נשאר קבוע, גבול ההסתברות שמשתתף מסוים לא יזכה באף אחת מההגרלות, כאשר שואף לאינסוף, הוא:
נניח שאדם משתתף ב- הגרלות, כשהסתברות הזכייה שלו בהגרלה בודדת היא .
ההסתברות שלא יזכה באף אחת מההגרלות היא בקירוב .
ההסתברות שהאדם יזכה בהגרלה אחת לפחות היא .
בעיה דומה לבעיה הקודמת, נתגלתה בידי פייר ריימונד דה מונטמורט יחד עם ברנולי, ונקראת בעיית הדוור, או בעיית 'בדיקת הכובעים':
דוור מבולבל מחלק באקראי n מכתבים ל- תיבות.
הקבוע e משמש לחישוב ההסתברות שאף מכתב לא יגיע ליעדו.
את חישוב ההסתברות ניתן למצוא באמצעות עקרון ההכלה וההפרדה.
מקבלים כי ההסתברות שווה לסכום הטור:
טור זה הוא טור טיילור של הפונקציה בנקודה 1 (או טור טיילור של הפונקציה בנקודה ).
על כן, כאשר שואף לאינסוף, שואף סכום הטור ל-.
חישוב עצרת לערכים גדולים (נוסחת סטרלינג)
נוסחת סטרלינג נותנת קירוב לפונקציית העצרת.
במשפט אודות העצרת נקבע כי עבור גדול, מתקיים .
את המשפט מוכיחים בעזרת פונקציית גמא (המאפשרת ליצור הכללה של פונקציית העצרת למספרים שאינם שלמים):
אשר עבור n טבעי מקיימת: .
כל מספר עצרת, מכפיל את כל המספרים הקודמים לו,
וכך עצרת למעשה מהווה פונקציה הקשורה בגידול המשכי, ומכאן הקשר לקבוע e.
הקבוע e משמש לחישוב דעיכת מהירות חלקיק בזמן, בעקבות חיכוך המשכי, על פי חוקי ניוטון.
לפי החוק השני של ניוטון, התאוטה (כלומר השינוי במהירות) של חלקיק הנע בהשפעת כוח חיכוך המתכונתי למהירותו (כלומר כאשר כוח החיכוך תלוי במהירות הנוכחית), נקבע לפי:
כאשר מהירות החלקיק, המסה שלו ו-
המהירות החדשה, בהנחה שהמהירות ההתחלתית של החלקיק היא הוא:
כלומר, המספר משמש לתיאור דעיכת מהירות החלקיק בזמן.
כמו כן, הקבוע משמש למדידת הדעיכה של זרם כפונקציה של זמן במעגל חשמלי במהלך טעינה או פריקה של קבל לפי נוסחה דומה:
כאשר הוא הזרם ההתחלתי ו- הוא קבוע הזמן ששווה ל- – הנגד השקול במעגל כפול הקיבול של הקבל השקול.
הקבוע e משמש לחישוב הצמיחה והדעיכה של אוכלוסיות, צמחים, איברים ובעלי חיים, כאשר מדובר בתהליכי גידול המשכי.
אלו קיימים במקרים רבים בעולם החי, כאשר תאים משכפלים את עצמם ומכפילים את כמותם בקצב קבוע, וגם כאשר התופעות הנמדדות אינן של הכפלה עצמית, אך קצב הצמיחה או הדעיכה שלהן תלוי באוכלוסייה הקודמת.
בחישובים אלו, מגדיר את הגדילה, כאשר
c הוא קבוע כלשהו הקשור לקצב הגדילה, ובנוסף,
(f(x היא פונקציה המגדירה את מספר המחזורים וקצב הגדילה.
במדעי הסביבה, וכן בחישובי התפשטות מחלות במדעי הרפואה, במצבים של משאב מתכלה גידול האוכלוסייה בזמן נתון לפי עקומת גאוס, שנוסחתה תלויה בקבוע e, כאשר בתקופת הצמיחה האוכלוסייה צומחת בגידול המשכי, ואילו לאחר הרוויה היא דועכת באופן דומה.
כאמור, הקבוע e הוא המספר היחיד שאם מציבים אותו במקום בפונקציה וגוזרים את הפונקציה לפי , תתקבל אותה פונקציה עצמה.
במילים אחרות, השיפוע של הגרף של בכל נקודה נתונה שווה בערכו לגובה הגרף באותה נקודה.
בשל כך, הוגדר הלוגריתם הטבעי להיות לוגריתם בבסיס e, והוא בעל חשיבות גדולה בענפי מתמטיקה רבים, בהם חשבון אינפיניטסימלי, ובמיוחד לגבי מספרים מרוכבים – הצגת המספרים המרוכבים באופן גאומטרי, וחישובי פונקציות עם מספרים מרוכבים.
באמצעות הגדרתו במשפט טיילור של הקבוע e, ניתן להסיק את משפט אוילר הקובע כי לכל x שהוא.
המקרה הפרטי בו נקרא זהות אוילר, הקובעת כי , וקושרת חמישה קבועים חשובים במתמטיקה: היחידה (המספר אחד), אפס, קבוע אוילר, פאי (היחס בין הקוטר להיקף המעגל) והיחידה המדומה (המספר ).
ייצוג גאומטרי של מספרים מרוכבים באמצעות הקבוע e
בייצוג גאומטרי של מספרים מרוכבים במישור המרוכב, חיבור שקול לתזוזה במישור המרוכב בשיעור אחד המספרים, ותזוזה נוספת בשיעור המספר האחר.
תוצאת פעולת הכפל היא מספר שגודלו הוא מכפלת הערכים המוחלטים של שני המספרים, והזווית שלו מחלקו החיובי של הציר האופקי ("ציר ה-x") היא סכום זוויות אלו של שני המספרים.
בנוסף, ניתן להגדיר כל מספר מדומה באמצעות הגאומטריה במישור המרוכב:
הוא הגודל המוחלט (ובשמות אחרים: המרחק, המקדם או המודולוס) של המספר המרוכב, והוא מסומן גם כ-.
הוא הפאזה (או הזווית או הארגומנט) שלו, ומסומן גם כ-.
מכאן, לפי משפט אוילר, ניתן לייצג את אותו המשתנה z באמצעות הנוסחה:
בכיוון ההפוך, ניתן לעבור ליצוג המספרים המרוכבים דרך המתמטיקה של חזקות הקבוע e.
אם הוא מספר מרוכב כלשהו, כך ש- ו- הם ממשיים, אז מגדירים, כמו במספרים הממשיים,
בעקבות הזהות הזו, וכללי החזקה המתקיימים גם במספרים מרוכבים, ניתן להבין את הסיבה לפעולת החיבור בין הזוויות הנדרשת כדי לפתור פעולת כפל בין שני מספרים מרוכבים, כפי שמחברים את המעריכים כאשר שני מספרים בעלי אותו הבסיס (במקרה זה הקבוע ) מוכפלים זה בזה.
באותו הזמן פעולת הכפל הרגילה נדרשת על מנת לבצע את מכפלת הערכים (המרחקים).
באופן זה בייצוג הגאומטרי על המישור המרוכב, פעולות מכפלה של מספרים מרוכבים הופכות לפעולות סיבוב (רוטציה) ומתיחה (סקאליזציה).
זהו המספר היחיד המקיים תכונה זו.
בדומה לקירוב הידוע של , הנותן את בדיוק של 6 ספרות מימין לנקודה העשרונית, קיים הקירוב ל-: , הנותן את e בדיוק של 4 ספרות מימין לנקודה העשרונית.
המספר (או לפי זהות אוילר) ידוע כקבוע גלפונד, והטרנסצנדנטיות שלו נובעת ממשפט גלפונד-שניידר.
על המספר לא ידוע האם הוא אלגברי או טרנסצנדנטי.
למרות חשיבותו של הקבוע הוא פחות ידוע יחסית לקבוע π (פַּאי), המופיע רבות בפולקלור המתמטי.
זריקת עידוד לפרסומו ניתנה על ידי חברת גוגל, שבהנפקת ניירות ערך הראשונה שלה, ציינה את סכום ההנפקה כ-$2,718,281,828, קירוב של e מיליארד דולר.
שימוש נוסף שגוגל עשו במספר הוא פרסום מודעה גדולה בלב עמק הסיליקון הקוראת לגלוש לאתר שכתובתו "עשר הספרות הרצופות הראשונות במספר e היוצרות יחדיו מספר ראשוני" (התשובה מגיעה רק בספרה ה-101: 7427466391).
מי שפתר את החידה נשלח לפתור חידה קשה יותר, ורק אז הגיע לאתר של Google Labs שם הוזמן לשלוח קורות חיים כדי להתקבל לעבודה אצלם.
מדען המחשב דונלד קנות' ממספר את הגרסאות של תוכנת Metafont כך שילכו ויתקרבו ל-e: גרסה 2, גרסה 2.7, גרסה 2.71, וכו'.
ETSI הוא ארגון תקינה אירופאי, הפועל כארגון עצמאי ללא מטרת רווח, ועוסק בתחום תקני תקשורת.
הארגון הוקם בשנת 1988 על ידי ועדת CEPT.
הארגון קבע את הסטנדרט עבור פרוטוקולי התקשורת GSM, 3G, 4G, 5G, ה-TETRA ועוד.
נכון לשנת 2021, בארגון חברים מעל ל־900 חברים מכ־62 מדינות מאירופה ומחוצה לה.
הקבוצה כוללת: תעשיינים, מפעילי רשתות שונים, ספקי שירות, גופי מחקר, ומשתמשים רגילים.
לקבוצה השפעה על כל מערך ה־ICT באירופה.
הארגון חבר בארגון הבין-לאומי שיתוף הפעולה לתקנים גלובליים (GSC).
EVA אייר (הגייה: אִי.וִי.אֵיי אֵייר; מנדרינית: 長榮航空 הגייה במנדרינית: צ'אנגרונג האנגקונג; אנגלית: EVA Air) היא חברת תעופה טאיוואנית שבסיסה נמצא בנמל התעופה הבין-לאומי טאויואן המשרת את בירת המדינה טאיפיי.
בשנת 2019 זכתה במקום השישי בתואר 'חברות התעופה הטובות ביותר'.
החברה נוסדה במרץ 1989. ובתחילה הייתה אמורה להיקרא "אוורגרין איירוויז", אך בגלל הדמיון לשם של חברת המטענים "אוורגרין אינטרנשיונל" הוחלט שהיא תיקרא אווה אייר.
כמה חודשים לאחר היווסדה, באוקטובר 1989 הזמינה החברה 26 מטוסים מהחברות בואינג ומקדונל דגלאס בסכום כולל של 3.6 מיליארד דולר.
בשנת 1991 החלה החברה את טיסותיה כשהיא משתמשת במטוס בואינג 767-200ER וטסה ליעדים מרכזיים באזור המזרח הרחוק.
בשנת 1992 קיבלה החברה את מטוסה הראשון מדגם בואינג 747-400 ובעקבות קבלתו פתחה החברה קו בין יבשתי ראשון ללוס אנג'לס.
כבר בשנת 1994 טסה החברה ל-22 יעדים בכל רחבי העולם.
בשנת 1995 קיבלה החברה את מטוסה הראשון מחברת מקדונל דאגלאס MD-11.
בשנת 2000 החלה החברה בחידוש צי המטוסים לטווח ארוך שלה כשהזמינה מטוסים מדגמי בואינג 777 וכן לראשונה מטוסי איירבוס A330.
בשנת 2013 הצטרפה החברה לברית סטאר אלייאנס.
צי המטוסים של החברה נכון לפברואר 2021:
ESPN (קיצור של Entertainment and Sports Programming Network) היא רשת טלוויזיה אמריקאית המפיקה ומשדרת תוכניות ואירועי ספורט מסביב לשעון, רובם מארצות הברית.
הרשת נוסדה ב-1979 על ידי משפחת רסמוסן, ומאז 1996 היא בבעלות חברת וולט דיסני (80%) ותאגיד הרסט תקשורת (20%).
הרשת משדרת במעל 150 מדינות ברחבי העולם, בכ-20 ערוצים שונים.
עיקר התוכניות משודרות ממטה הרשת בבריסטול , קונטיקט.
לרשת הסכם עם ABC במסגרתו משודרות תוכניות הספורט של ABC תחת המותג ESPN on ABC.
לרשת כ-92 מיליון מנויים בארצות הברית והכנסותיה ב-2014 הוערכו ב-10.8 מיליארד דולר, מתוכם 3.9 מיליארד מפרסומות ו-6.9 מיליארד דולר מדמי מנוי.
השידור הראשון של הרשת בספטמבר 1979, היה של תוכנית הדגל שלה "ספורט סנטר", שמאז שודרו ממנה למעלה מ-30,000 פרקים.
במרוצת השנים נרכשו זכויות שידור של כל הליגות המקצועניות הבכירות בארצות הברית, וכן משודרות באופן קבע גם תחרויות בולטות בליגת המכללות האמריקאית.
שידורי הרשת הרצופים, ובמיוחד התמקדותה בקטעים בולטים קצרים (Highlights), הפכו לחלק מהתרבות הפופולרית בארצות הברית.
נכון לשנת 2016 לערוצי ESPN יש את זכויות השידור למשחק המרכזי (Monday night football) של ליגת ה-NFL, ליגות ה-NBA וה-WNBA, ליגת ה-MLB, ליגת ה-MLS, משחקי הגמר של ליגת הפוטבול במכללות, מרוצי נאסקאר, טורניר המונדיאל וליגת האלופות בכדורגל.
כמו כן הערוץ משדר את אליפות העולם בפוקר, ה-WSOP.
בשנת 2005 עלה אתר האינטרנט "ESPN.com", שהצליח בתקופה הקצרה של פעילותו להפוך לאתר הספורט הפופולרי ביותר ברשת.
מאז 1993 מחלקת הרשת את פרסי ה-ESPY לספורטאים, בטקס שהתקבע כמקביל לפרסי האוסקר והגראמי.
בישראל שודר ערוץ "ESPN ישראל" שהתבסס על תוכני הערוצים האמריקאים ומהפיד הדרום אפריקאי, ותכנון לוח המשדרים שלו נעשה לפי "בלוקים" של תוכניות שנרכשים לשידור יחד.
חלק מתוכניות ערוץ הספורט הישראלי, כגון "חדשות הספורט" ו"יציע העיתונות" קיבלו השראתן מתוכניות מקבילות בערוץ ESPN.
ביולי 2010 הופסקו שידורי "ESPN ישראל" ב-HOT והערוץ שודר ב-yes בלבד.
בסוף חודש מרץ 2011 הערוץ חזר לשידורי HOT.
ב-31 ביולי 2013 הופסקו כליל שידורי הערוץ בישראל, עקב החלטת הנהלת ESPN במסגרת תוכניתה לצמצום עלויות.
SportsCenter – תוכנית הדגל של הערוץ, משודרת מ-7 בספטמבר 1979, בתחילה שודרה פעם ביום ונכון ל-2015 משודרת בתדירות גבוהה, עד לכדי 12 פעמים ביממה.
התוכנית כוללת חדשות ספורט, תוצאות, וקליפים של ביצועים בולטים.
Pardon the Interruption – תוכנית יומית בהנחיית פרשני הספורט מייקל וילבון וטוני קורנהייזר, בה הם דנים באירועי ספורט אקטואליים, התוכנית עלתה לשידור לראשונה ב-22 באוקטובר 2001 וזכתה בפרס אמי לתוכניות ספורט ב-2009.
Around the Horn – תוכנית יומית ובה מנחה ו-4 פרשני ספורט מחווים דעתם ומתווכחים על אירועי ספורט אקטואליים
Baseball Tonight – תוכנית יומית בענייני בייסבול המסכמת את משחקי היום ליגת ה-MLB, התוכנית זכתה בפרס אמי לתוכניות ספורט ב-2002
College GameDay – תוכנית שבועית בענייני פוטבול העוקבת אחר פוטבול המכללות.
Mike & Mike – תוכנית רדיו המשודרת במקביל גם בטלוויזיה, בהנחייתם של מייק גוליץ ומייק גרינברג.
SportsNation – תוכנית המבוססת על תכנים שמציעים צופים ומציגה סקרי דעת קהל בענייני ספורט שונים
E:60 – תוכנית תחקירים המשודרת מ-2007
Monday Night Countdown – תוכנית שבועית בנושא פוטבול המסקרת את המשחק המרכזי של המחזור בליגת ה-NFL.
Sunday NFL Countdown (וקודם לכן NFL GameDay) – תוכנית שבועית בנושא פוטבול המסקרת את מחזור המשחקים בליגת ה-NFL.
First Take – תוכנית פרשנות המשודרת מדי בוקר מאז 2007, בהנחיית סטיבן איי סמית' (מ-2012) ומקס קלרמן (מ-2016).
עד 2016 הגיש את התוכנית סקיפ בייליס שעבר לרשת FOX
אִיוִוי (EWI, ראשי תיבות של Electronic Wind Instrument) הוא כלי נגינה אלקטרוני ממשפחת כלי הנשיפה, אשר נהגה על ידי נייל סטיינר (Nyle Steiner) ופותח בהמשך על ידי תאגיד המוזיקה האלקטרונית AKAI היפני.
הדגמים הראשוניים של הכלי כללו שני חלקים נפרדים - ממשק נשיפה וסינתיסייזר - אחד הדגמים -EWI4000S משלב יחד את שני החלקים השונים, האחד מתחת לשני.
הכלי מעוצב כך ששיטת האצבוע בנגינה עליו דומה לסקסופון, כך שגם נגני קלרינט מסוגלים לנגן עליו בקלות רבה.
הכלי מאפשר גם שיטות אצבוע שונות, כמו למשל לכלי נשיפה ממתכת (קרן יער, חצוצרה, טרומבון) או כלי נשיפה מעץ (אבוב, חלילית וחליל).
הכלי בנוי בצורה קווית, ומוחזק בקדמת גופו של הנגן באמצעות רצועת צוואר.
ממשק הנשיפה של ה-EWI כולל פייה המכילה חיישנים למדידת שני מאפייני נגינה מרכזיים:
לחץ האוויר - השולט בעוצמת הצליל המתקבלת.
לחץ השפתיים - השולט בוויבראטו, רטיטת הצליל.
ה"שסתומים" של ה-EWI אינם מכניים, אלא מופעלים באמצעות מקשי מגע, המודדים את מיקום ועוצמת לחיצת האצבעות באמצעות מדידת מוליכות חשמלית.
העובדה שהנגינה בכלי מתבצעת באמצעות מקשי מגע, מאפשרת נגינה מאוד מהירה על הכלי.
גובה האוקטבה של הצליל המופק נקבע באמצעות מערך של גלגלות הממוקם בחלק האחורי של הכלי ומופעל באמצעות האגודל השמאלי של הנגן.
בזכות יכולת שינוי האוקטבות, המנעד של ה-EWI הוא הרחב ביותר מבין כלי הנשיפה (כ-8 אוקטבות).
קפיצת אוקטבה מהירה על אותו תו למעלה או למטה מושגת בעזרת גלילת האגודל בין גלגלות סמוכות.
קפיצות מרווחים מחוץ לתחום אותה אוקטבה נעשית בעזרת מעבר למרווח הרצוי באצבוע ובחירת האוקטבה הרצוייה, מעלה או מטה.